Τιθρώνιο

Το Τιθρώνιο είναι οικισμός της Στερεάς Ελλάδας στην Περιφερειακή Ενότητα ΦΘιώτιδας.

 Ιστορικά στοιχεία 
Το Τιθρώνιο ή Τεθρώνιο ήταν αρχαία Φωκική πόλη, χτισμένη στην κοιλάδα του Κηφισού, στη βόρεια όχθη του. Ο Παυσανίας αναφέρει πως απείχε 15 στάδια από την Αμφίκλεια και είκοσι από τη ΔρυμαίαΠαυσανία Ελλάδος περιήγησις/Φωκικά, Λοκρών Οζόλων Ἀμφικλείας δὲ ἀπωτέρω σταδίοις πεντεκαίδεκά ἐστι Τιθρώνιον ἐν πεδίῳ κειμένη: παρέχεται δὲ οὐδὲν ἐς μνήμην. ἐκ Τιθρωνίου δὲ εἴκοσιν ἐς Δρυμαίαν στάδιοι: καθ' ὅ τι δὲ αὕτη ἡ ὁδὸς καὶ ἡ ἐς Δρυμαίαν ἐξ Ἀμφικλείας ἡ εὐθεῖα περὶ τὸν Κηφισὸν συμμίσγουσιν, ἔστιν Ἀπόλλωνος Τιθρωνεῦσιν ἐνταῦθα ἄλσος τε καὶ βωμοί. πεποίηται δὲ καὶ ναός: ἄγαλμα δὲ οὐκ ἔστιν. Σε μικρή απόσταση από το Τιθρώνιο υπήρχε βωμός του Τιθρωνίου Απόλλωνα, αλλά και το μοναδικό στην Ελλάδα Μαντείο του Διόνυσου. Το Τιθρώνιο ήταν μία από τις Φωκικές πόλεις που κατέστρεψε ο στρατός του Ξέρξη κατεβαίνοντας προς την ΑττικήΒικιθήκη Ιστορίαι (Ηροδότου)/Βιβλίο Η πορευόμενοι γὰρ ταύτῃ παρὰ τὸν Κηφισὸν ποταμὸν ἐδηίουν πάντα, καὶ κατὰ μὲν ἔκαυσαν Δρυμὸν πόλιν κατὰ δὲ Χαράδραν καὶ Ἔρωχον καὶ Τεθρώνιον καὶ Ἀμφίκαιαν καὶ Νέωνα καὶ Πεδιέας καὶ Τριτέας καὶ Ἐλάτειαν καὶ Ὑάμπολιν καὶ Παραποταμίους καὶ Ἄβας, ἔνθα ἦν ἱρὸν Ἀπόλλωνος πλούσιον, θησαυροῖσί τε καὶ ἀναθήμασι πολλοῖσι κατεσκευασμένον. Καταστράφηκε για δεύτερη φορά το 335 π. Χ. από το Φίλιππο Β΄ της Μακεδονίας κατά τον 2ο Φωκικό πόλεμο.

Διατηρήθηκε ως μικρός οικισμός μέχρι τα μέσα της Τουρκοκρατίας, όταν οι λιγοστοί κάτοικοι του μετοίκησαν στην Αμφίκλεια και στο Βέρτζανο. Στο κάστρο οχυρώθηκε στα 1821 ο Οδυσσέας Ανδρούτσος μετά τη μάχη στο χάνι της Γραβιάς, αλλά ουσιαστική μάχη δεν έγινε εκεί.

Σημερινός οικισμός
Το όνομα Τιθρώνιo φέρει σήμερα ο οικισμός στη νότια πλαγιά του όρους Καλλίδρομο σε υψόμετρο 660 μέτρα, με πληθυσμό 101 κατοίκους κατά την απογραφή του 2011.[http://www.statistics.gr/portal/page/portal/ESYE/PAGE-census2011  Ο οικισμός υπάγεται, από την 1η Ιανουαρίου 2011, στον διευρυμένο Δήμο Αμφίκλειας - Ελάτειας.

Παραπομπές

Κατηγορία:Χωριά της περιφερειακής ενότητας Φθιώτιδας
Κατηγορία:Πόλεις της αρχαίας Φωκίδας
Τιθρωνιο